ECHA/PR/16/13

REACH 2018 г.: Подгответе регистрационните си досиета в ИТ формат

Информацията за идентичността, опасностите, употребите на веществата и рисковете от веществата, събрани в предишните фази, трябва да бъдат документирани в стандартизиран ИТ формат в регистрационните досиета. За тази цел ECHA предоставя безплатен софтуер, наречен IUCLID. В най-простите случаи е възможно също така да се създаде досие директно в инструмента за подаване REACH-IT на ECHA.

**Хелзинки, 3 октомври 2016 г.** — *Подготовката на регистрационното досие* е **петата фаза** на Пътната карта за REACH 2018 на ECHA. На дружества, които регистрират едно и също вещество, се препоръчва да продължат да си сътрудничат в тази фаза на подготвителната работа.

За подаване в ИТ формат могат да бъдат подготвени два вида досиета: **досието на** **водещия регистрант** включва информация, специфична за дружеството на водещия регистрант, и информацията, която е била одобрена от всички регистранти, например класификацията и етикетирането на веществото и (подробните) резюмета на изследванията. Останалите членове на съвместното подаване трябва да създадат **регистрационно досие на член** с информация, специфична за техните дружества, например точната идентичност на тяхното вещество и неговите употреби.

Водещото регистрационно досие може да бъде създадено само в новия софтуер IUCLID 6, който се предлага безплатно на уебсайта на IUCLID. Регистрационното досие на член също може да бъде създадено в IUCLID 6, но и директно в новия REACH-IT, без да се налага да инсталирате IUCLID. Новото поколение на тези инструменти е тествано от индустриалните потребители, които потвърждават, че инструментите са по-лесни за използване от тези от предишното поколение.

IUCLID 6 съдържа **обширна система за помощ** в рамките на самия инструмент; тя скоро ще се предлага на 23 езика на ЕС. Това позволява на потребителя да получи целенасочена помощ при попълване на данните. Регистрантите могат да проверят пълнотата на информацията си чрез инструмент за проверка наречен *Validation Assistant (Помощник за валидиране),* който се предлага в рамките на IUCLID. Този инструмент ще съобщи също така за потенциални несъответствия, които могат да бъдат коригирани преди подаване на регистрацията на ECHA.

На уебсайта на ЕСНА вече можете да намерите въведение в софтуера IUCLID и практически съвети за това как да се създаде досие в IUCLID или директно в REACH-IT. Предлагат се и ръководствата на потребителя за IUCLID 6 и REACH-IT 3; те скоро ще бъдат достъпни на 23 езика на ЕС.

Във вторник, 4 октомври, в 11:00 ч. (местно време в Хелзинки) ще се проведе **уебинар** относно петата фаза на „Пътната карта за REACH 2018 г.“. Той ще направлява участниците през различните етапи на създаване на регистрационно досие в IUCLID. Ще покаже как се инсталира софтуерът и как да се направи проверка дали цялата необходима информация е попълнена. Ще бъдат дадени и инструкции за това как регистрантите членове могат да подготвят досиетата си в REACH-IT. Участниците ще имат възможност да задават въпроси на експерти от ECHA.

**Основна информация**

Крайният срок за регистрация по REACH е 31 май 2018 г. Този краен срок се отнася за дружества, които произвеждат или внасят химични вещества в малки обеми, между 1 и 100 тона на година.

Пътната карта за REACH 2018 г. на ECHA разделя регистрацията на седем фази и описва основните етапи на всяка фаза, както и съдействието, което Агенцията предвижда да окаже на регистрантите.

Дружествата трябва да започнат подготовката навреме. Страниците на уебсайта на ECHA за REACH 2018 г. служат като център за „обслужване на едно гише“ за всякакви материали в помощ на дружествата при подготовката за регистрация.

## Допълнителна информация

Регистрирайте се сега: Уебинар на 4 октомври за REACH 2018 г.: Подгответе своята регистрация във вид на досие в IUCLID

<https://echa.europa.eu/view-webinar/-/journal_content/56_INSTANCE_DdN5/title/reach-2018-prepare-your-registration-as-a-iuclid-dossier>

Страници на уебсайта на ECHA за REACH 2018 г., инфографика и брошура

<http://echa.europa.eu/bg/reach-2018>

Съдействие — Създаване на вашето регистрационно досие

<https://echa.europa.eu/support/registration/creating-your-registration-dossier>

Изтегляне на IUCLID 6

<https://iuclid6.echa.europa.eu/download>

Ръководства за подготвяне на досиета по REACH и CLP (преводите им ще се предлагат през октомври 2016 г.)

<https://echa.europa.eu/manuals>

Въведение в законодателството на ЕС в областта на химикалите

<http://echa.europa.eu/bg/support/getting-started>

Звена за компютърна поддръжка

<http://echa.europa.eu/bg/support/helpdesks/>

Бюлетин на ECHA — REACH

<http://newsletter.echa.europa.eu/home/-/newsletter/tag/reach>

Информация за медиите

<http://echa.europa.eu/press/press-material/pr-for-reach-2018>

REACH 2018 г. в LinkedIn

[https://linkedin.com/company/reach-2018](https://www.linkedin.com/company/reach-2018)

Twitter #REACH2018

<https://twitter.com/hashtag/reach2018>